Ericu950/Stoicheia-meter-silver huggingface dataset:
τί τὸ θαυμαστόν , εἰ ἡμεῖς οἱ εὐτελεῖς καὶ ταπεινοὶ καὶ τὸ μηδέν , ὡς εἰπεῖν , ὄντες , συκοφαντούμεθα 0 ;
ἢ οὐκ ἤκουσας πῶς Ῥῦσαί με ἀπὸ συκοφαντίας ἀνθρώπων ;
ἐσυκοφαντήθησαν καὶ οἱ ἅγιοι τοῦ σωτῆρος ἀπόστολοι , Καὶ μὴ καθὼς βλασφημούμεθα , καὶ καθώς φασί τινες ἡμᾶς λέγειν , ὅτι Ποιήσωμεν τὰ κακά , ἵνα ἔλθῃ τὰ ἀγαθά .
Οὐ λυποῦμαι μετὰ τῶν ἁγίων συκοφαντούμενος , εἰ καὶ ἀνάξιός εἰμι τῶν ἁγίων .
ἔχω πάντας ὑμᾶς κριτάς καὶ πρὸ πάντων ὑμῶν τὸν κοινὸν ἡμῶν πατέρα , οὐ προλήψει κρίνοντα , ἀλλ ἐννοίᾳ δικάζοντα .
Οἶδεν ἡμῶν τὰ νοήματα , γνωρίζει καὶ τὰ ῥήματα , ὅτι ἐξ αὐτοῦ ἐπαιδεύθημεν ταῦτα .
ἀντιβάλλομεν πρὸς ὑμᾶς , εἰ ἐπέλειπτο τῶν εἰρημένων , διορθῶσαι τὰ εἰρημένα ·
ἀλλ οὐχ ὑπελάβετο .
Εἰ γὰρ διωρθώσατο , οὐ μισῶν , ἀλλὰ ἀγαπῶν .
ὃν γὰρ ἀγαπᾷ πατήρ , ἐλέγχει ·
ὃν δὲ οὐ διορθοῦται , ἀποστρέφεται .
ὁ δὲ θαυμάσιος οὗτος πατήρ καὶ τὰ καλῶς λεγόμενα ἀποδέχεται καὶ τοῖς ἐσφαλμένοις ἐπάγει τὴν διόρθωσιν .
τοῦτο γὰρ πατρὸς ἴδιον , βραβεύειν τοῖς καλῶς λεγομένοις καὶ μετὰ πίστεως κηρυττομένοις 0 .
ἀρκεῖ τοίνυν ἀντὶ πάντων ἡ ψῆφος αὐτοῦ καὶ πρὸ αὐτοῦ πάλιν ἡ τοῦ παναγίου θεοῦ 0 .
ἐχώμεθα δὲ τῆς εὐσεβείας , φυλάξωμεν τὴν πίστιν ἀσάλευτον .
πιστεύετε τῇ ἀληθείᾳ καὶ μὴ ἀντιλέγετε τῇ ἀληθείᾳ .
μὴ παραγράφου τὴν πίστιν ·
μὴ πολυπραγμόνει τὴν θείαν φύσιν ·
μὴ ὑποβάλῃς λογισμοῖς θνητοῖς τὴν ἀθάνατον ἀξίαν .
ἐπισφαλὴς ἡ τῶν λογισμῶν ὁδός 0 ·
ἀσφαλὴς καὶ βεβαία ἡ ἔννοια τῆς κατὰ τὴν πίστιν ὁμολογίας 0 .
ἡ ἀληθὴς σοφία ἡ πίστις ἐστίν .
ἄκουε τί φησι Κ ἂν γὰρ ᾖ τις τέλειος ἐν υἱοῖς ἀνθρώπων τῆς παρὰ σοῦ σοφίας ἀπούσῃς εἰς οὐδὲν λογισθήσεται .
φεῦγε τὰ ζητήματα καὶ μὴ προτίμα τῆς πίστεως τὰ ῥήματα .
παῦλον ἔχε διδάσκαλον ·
πέτρον ἐπιγράφου καθηγητήν 0 ·
τῇ πίστει ἐκείνων ἐξακολούθησον .
ἄκουε Σὺ εἶ ὁ Χριστὸς ὁ υἱὸς τοῦ θεοῦ τοῦ ζῶντος .
ἀκολούθει ἐλάλησεν ἡμῖν ὁ θεὸς ἐν υἱῷ , δι οὗ καὶ τοὺς αἰῶνας ἐποίησε ·
ὃς ὢν ἀπαύγασμα τῆς δόξης καὶ χαρακτὴρ τῆς ὑποστάσεως , φέρων τε τὰ πάντα τῷ λόγῳ τῆς δυνάμεως αὐτοῦ , Ὧν οἱ πατέρες ἡμῶν , ἐξ ὧν ὁ Χριστὸς κατὰ σάρκα , ὁ ὢν ἐπὶ πάντων θεὸς εὐλογητὸς εἰς τοὺς αἰῶνας τῶν αἰώνων 0 1 .
καλοὶ τῆς ὑπομονῆς οἱ πόνοι , καὶ κάλλιστος ὁ καρπὸς ὁ τοῖς πόνοις ἑπόμενος 0 .
ἀγαθῶν γὰρ πόνων καρπὸς εὐκλεής 0 .
πόνοι γεννῶσι ἀρετάς , πόνοις ἁρμόζεται τὸ τῆς νηστείας διάγγελμα , πόνοις κατορθοῦται τὸ λαμπρὸν τοῦ μαρτυρίου στρατήγημα .
πόνων ἔπαθλον ἡ βασιλεία τῶν οὐρανῶν 0 .
διήνυσται ἡμῖν μετὰ τῶν ἱερῶν τούτων πόνων ἡ πανάρετος ἑβδομάς , καὶ εἰς τέλος ἔδραμε τὸ πρῶτον γυμνάσιον , καὶ λάμπει τὸ τῆς εὐσεβείας ἔπαθλον .
σήμερον , ἀδελφοί , ἐστιν ἡ ἡμέρα , καθ ἣν ὁ Ἀδὰμ ἐπλάσθη , καθ ἣν κατ εἰκόνα θεοῦ γέγονε .
καὶ ἐπειδὴ χθὲς τὸ τῆς φωνῆς ὄργανον οὐχ ὑπήκουσεν , ἀνάγκη σήμερον ἐν αὐτῇ τῇ ἡμέρᾳ , καθ ἣν ὁ Ἀδὰμ ἐπλάσθη , τοὺς περὶ τῆς πλάσεως ἀναλαβεῖν λόγους 0 .
ἔπλασεν αὐτὸν ὁ θεὸς τῇδε τῇ ἡμέρᾳ ·
πάλιν αὐτὸν ἀναπλάτ τει κατὰ τήνδε τὴν ἡμέραν .
ἵνα τῆς προκειμένης ἐπαγγελίας ἁψώμεθα 0 ;
ὅτε ὁ θεὸς ἐποίησε τὴν οἰκουμένην , καὶ διεκόσμησεν οὐρανὸν ἡλίῳ καὶ σελήνῃ καὶ ἄστροις , καὶ τὴν γῆν ὁμοίως διεποίκιλε ποταμοῖς καὶ πηγαῖς διεζωσμένην , ἄνθεσι καὶ φυτοῖς ἐστεφανωμένην καὶ θάλασσαν μὲν ἀπετείχισε , σύμπασαν δὲ τὴν εὐπρέπειαν τῷδε τῷ κόσμῳ περιέθηκεν , ὡς πολλάκις ἔφθην εἰπών .
ἐδημιούργησε καὶ ἔπλασε τοῦ κόσμου τούτου χειροτονητὸν δεσπότην ·
πλάττει δὲ αὐτὸν οὐχ ὁμοίως τοῖς ἄλλοις .
τὰ μὲν γὰρ τετράποδα καὶ τὰ θηρία καὶ τὰ κτήνη λόγῳ μόνῳ κελεύσας ἀπὸ γῆς προσέφερεν ·
ἐξαγαγέτω ἡ γῆ τετράποδα , ἑρπετὰ καὶ θηρία .
τὰ δοῦλα λόγῳ καλεῖται , τὸ δὲ πλάσμα τῆς θείας εἰκόνος χειρὶ διαπλάττεται , οὐχ ὅτι θεοῦ χείρ ἐστι καὶ μέλος τοιοῦτον , ἀλλὰ βουληθεὶς τὸ τίμιον παραστῆσαι τῶν πλαττομένων , εἰσάγει θεοῦ χεῖρα δημιουργοῦσαν .
τὰ μὲν γὰρ οἰκτρὰ τῶν ἔργων ἐπιτάττοντες ποιοῦμεν , τὰ δὲ ποθεινὰ δι αὐτῶν τῶν χειρῶν ἀναλαμβάνομεν .
καὶ ἔλαβεν ὁ θεὸς χοῦν ἀπὸ τῆς γῆς .
ἔλαβε χοῦν , οὐ βῶλον , οὐ παχυτάτην γῆν , ἀλλὰ λεπτότατον χοῦν .
ὅρα πῶς ἐξ αὐτῶν τῶν προοιμίων ἡ ἐλπὶς ἐπάγη τῆς ἀναστάσεως .
ἐπειδὴ γὰρ ἔμελλεν εἰς χοῦν ἀναλύεσθαι Καὶ εἰς χοῦν θανάτου κατήγαγές με , ἵνα μή τις τὸν ἐν τοῖς τάφοις χοῦν θεασάμενος , ἀπαγορεύσῃ τὴν ἐλπίδα τῶν ἀνθρώπων , ἐν αὐτῇ τῇ δημιουργίᾳ ἔπηξε τὴν ἐλπίδα τῆς ἀναστάσεως .
διό φησιν ἔλαβεν ὁ θεὸς χοῦν ἀπὸ τῆς γῆς .
ἐκεῖ χοῦς καὶ ὧδε χοῦς 0 ·
ἐκεῖνος τῇ δυνάμει τοῦ τεχνίτου μετεποιήθη καὶ οὗτος τῇ σοφίᾳ τοῦ δημιουργοῦ μετεβάλλετο .
ἔλαβε χοῦν καὶ ἔπλασεν .
τὸ μὲν πόθεν ἔλαβε καὶ τὶ ἔπλασεν , ἔμαθες ·
τὸ δὲ πῶς μετεποίησεν , οὐ παρέλαβες τὸν λόγον .
τὴν πλάσιν εἶπε , τὸν δὲ τρόπον ἀπέκρυψεν , ἵνα μάθῃς μὴ περιεργάζεσθαι θεοῦ δημιουργίαν .
Εἰ δὲ θεοῦ δημιουργίαν οὐκ ἐπετράπης περιεργάζεσθαι , πολλῷ μᾶλλον θεοῦ γέννησιν πολυπραγμονεῖν οὐκ ὀφείλεις .
ἔπειτα μὲν τετράποδα ποιῶν ὁ θεός , ὁμοῦ μετὰ τῶν σωμάτων καὶ τὰς ψυχὰς ἐπήγαγε .
τὸν δὲ ἄνθρωπον πλάττων , πρῶτον κατασκευάζει τὸ τοῦ σώματος ὄργανον , καὶ τότε τὴν ψυχὴν δημιουργήσας ἐνέθηκε .
ἵνα καὶ ἐν τούτῳ δείξῃ τὴν ὑπεροχὴν τοῦ ἀνθρώπου 0 .
ἐπειδὴ γὰρ τὰ μὲν ἄλλα ζῷα καὶ τὰ κτήνη λυόμενα θανάτῳ , συναφανίζει τῷ σώματι καὶ τὴν ψυχήν , ἐκεῖθεν αὐτῶν λέγει τὴν γένεσιν , ὅπου πάλιν τὸ πᾶν ἤμελλεν ἀφανίζεσθαι .
τὸ μὲν οὖν σῶμα ἀπὸ γῆς λαμβάνει τὸν ἄνθρωπον πλάσας θεός , τὴν δὲ ψυχὴν ἐμφυσᾷ .
καὶ μικρὸν ἀνάμεινον , ἵνα σοι τὸν λόγον τοῦ ἐμφυσήματος κατὰ τὸ ἐγχωροῦν παραστήσω .
ἐκ προοιμίων γὰρ καὶ τούτῳ καὶ τὴν ἐλπίδα τῆς ἀναστάσεως ὑπογράφει .
πλάττει τὸ σῶμα πρῶτον .
καὶ πρῶτον ὁ ἄνθρωπος ἔλαβεν εἰκόνα νεκράν , καὶ τότε ζῶσαν τὴν ἐνέργειαν τῆς ψυχῆς ἐδέξατο .
πρῶτον ἐδείχθη νεκρός , εἶτα ζῶν 0 .
πρῶτον ἔπλασε σῶμα νεκρόν , εἰς ὃ ἤμελλε καταλήγειν ὁ ἄνθρωπος .
Εἶτα ὅτε ἀπετέλεσε τὸ νεκρὸν σῶμα , τότε ἀπέδωκε τὸν χαρακτῆρα .
καὶ οὐ ποιεῖ τὴν ψυχὴν πρῶτον , ἵνα μὴ γένηται αὐτόπτης τῶν γινομένων .
Οὐ ποιεῖ τὴν ψυχὴν παρεῖναι τῇ δημιουργίᾳ , ἵνα μὴ καυχήσηται , ὡς συνεργὸς οὖσα τοῦ θεοῦ .
καὶ οὐ μόνον , ἵνα μὴ καυχήσηται , ἀλλ ἵνα μη δὲ τὸν τρόπον ἴδῃ τοῦ γινομένου 0 .
τοῦτο καὶ νῦν ποιεῖ ὁ θεός .
καὶ γὰρ ἕκαστον ἡμῶν πλάττει ἐν τῇ κοιλίᾳ .
καὶ πῶς πλάττει , οὐδενὶ βλέπειν συνεχώρησε .
σπειρόμεθα καὶ πλαττόμεθα , καὶ ἡ μὲν φύσις τὸν δρόμον διανύει , τὸν δὲ τρόπον τῆς πλάσεως οὐδεὶς καταλαμβάνει .
ὢ τοῦ θαύματος 0 .
κτίζεται ναὸς ἐν ναῷ , οἶκος ἐν οἴκῳ κατασκευάζεται .
καὶ ὁ ἔξωθεν οἶκος οὐκ αἰσθάνεται .
ποιεῖ τοίνυν τὸν ἄνθρωπον κατὰ τὴν νεκρὰν εἰκόνα .
ἐνεφύσησεν ὁ θεὸς εἰς τὸ πρόσωπον τοῦ Ἀδὰμ πνοὴν ζωῆς , καὶ ἐγένετο ἄνθρωπος εἰς ψυχὴν ζῶσαν .
πολλοὶ ἐνόμισαν ὅτι τὸ ἐμφύσημα αὐτοῦ ἦν ἡ ψυχὴ καὶ ὅτι ἐκ τῆς οὐσίας τοῦ θεοῦ μετεδόθη τῷ σώματι ἡ ψυχή .
ἔστι γὰρ πολλῆς οὐ μόνον ἀνοίας , ἀλλὰ καὶ ἀτοπίας μεστὸς ὁ λόγος .
Εἰ γὰρ ἐκ τῆς οὐσίας τοῦ θεοῦ ἡ ψυχή , οὐκ ἐχρῆν ἐν τῷ μὲν εἶναι σοφήν , ἐν ἄλλῳ δὲ μωρὰν καὶ ἀσύνετον , οὐ δὲ ἐν τούτῳ μὲν εἶναι ψυχὴν δικαίαν , ἐν ἑτέρῳ δὲ ἄδι κον 0 1 .
ἡ γὰρ τοῦ θεοῦ οὐσία οὐ μερίζεται , οὐ δὲ ἀλλοιοῦται , ἀλλ ἔστιν ἀναλλοίωτος .
ἐγὼ γάρ εἰμί φησι καὶ οὐκ ἠλλοίωμαι .
ἔπειτα , ἀδελφοί , οὐ μόνον εὑρίσκομεν διαμαρτανούσας ψυχὰς καὶ ἐκ τούτου ἐλεγχομένας , ὡς οὐκ εἰσὶν ἐκ τῆς θείας οὐσίας , ἀλλ εὑρίσκομεν αὐτὰς καὶ κρίσει ὑποβαλλομένας .
μὴ φοβεῖσθε ἀπὸ τῶν ἀποκτεινόντων τὸ σῶμα , τὴν δὲ ψυχὴν μὴ δυναμένων ἀποκτεῖναι ·
φοβήθητε δὲ μᾶλλον τὸν δυνάμενον καὶ ψυχὴν καὶ σῶμα ἀπολέσαι ἐν γεέννῃ .
Εἰ οὖν ἐξ αὐτοῦ ἡ ψυχή , ἑαυτὸν κρίνει ὁ θεός 0 .
τί οὖν βούλεται τὸ ἐμφύσημα , ἀναγκαῖον ἰδεῖν 0 .
τὸ ἐμφύσημα ἐπὶ θεοῦ ἡ τοῦ ἁγίου πνεύματός ἐστιν ἐνέργεια .
ὥσπερ γὰρ ὁ σωτὴρ ἐνεφύσησεν εἰς τὰ πρόσωπα τῶν ἀποστόλων καὶ εἶπε Λάβετε πνεῦμα ἅγιον , οὕτω τὸ ἐμφύσημα τὸ θεῖον ἀνθρωπίνως ἀκουόμενον , πνεῦμά ἐστι τὸ προσκυνητὸν καὶ ἅγιον .
τοῦτο τὸ πνεῦμα προελθὸν οὐκ αὐτὸ γέγονε ψυχή , ἀλλὰ ψυχὴν ἔκτισεν .
Οὐκ αὐτὸ εἰς ψυχὴν μετεβλήθη , ἀλλὰ ψυχὴν ἐδημιούργησε .
δημιουργὸν γὰρ τὸ πνεῦμα τὸ ἅγιον 0 .
κοινωνεῖ τῇ δημιουργίᾳ τοῦ σώματος καὶ τῇ δημιουργίᾳ τῆς ψυχῆς .
πατὴρ γὰρ καὶ υἱὸς καὶ πνεῦμα ἅγιον τῇ θείᾳ δυνάμει δημιουργεῖ τὸ πλάσμα .
καὶ μὴ νομίσῃς ὅτι μέρος μὲν ὁ πατὴρ συνεβάλετο , μέρος δὲ ὁ υἱός , μέρος δὲ τὸ πνεῦμα τὸ ἅγιον 0 1 .
ἀλλ ἐκεῖνο λέγω , ὅτι κ ἂν ὁ πατὴρ ποιήσῃ , υἱοῦ τὸ ἔργον καὶ τοῦ πνεύματος τὸ κατόρθωμα 0 .
Κ ἂν ὁ υἱὸς δημιουργήσῃ , πατρὸς ἡ δημιουργία , καὶ τοῦ ἁγίου πνεύματος ἡ δημιουργία 0 .
Εἰ δέ τις ἀπιστεῖ , ὅτι τὸ πνεῦμα τὸ ἅγιον οὐκ ἐκοινώνησε τῇ ἡμετέρᾳ δημιουργίᾳ ἐλεγχέσθω ἐκ τῶν μυστηρίων .
Εἰ μὴ ὑπὸ τῆς τριάδος ἐκτίσθημεν , πῶς καὶ τῷ ἁγίῳ πνεύματι ἐπιγράφεται ἡ μυσταγωγία ;
πῶς ἐν ὀνόματι πατρὸς καὶ υἱοῦ καὶ ἁγίου πνεύματος ἀνακαινίζεται ἡ δημιουργία ;
ἀλλ ὅταν μὲν ἐκτίσθημεν , οὐ χρεία γέγονε τοῦ πνεύματος ·
ὅτε δὲ ἀνακαινιζόμεθα , προσλαμβάνεται τὸ πνεῦμα ;
Οὐκοῦν δημιουργὸν τὸ πνεῦμα τὸ ἅγιον , κ ἂν θέλωσιν οἱ ἐχθροί , κ ἂν μὴ θέλωσι 0 .
καὶ μαρτυρεῖ Δαυὶδ τῇ δημιουργικῇ δυνάμει τοῦ πνεύματος .
πάντα πρὸς σὲ προσδοκῶσι , κύριε , δοῦναι τὴν τροφὴν αὐτοῖς εἰς εὔκαιρον .
δόντος σου αὐτοὶ συλλέξουσιν , ἀνοίξαντος δέ σου τὴν χεῖρα τὰ σύμπαντα πλησθήσονται χρηστότητος .
ταῦτα τὴν ἄφθονον χορηγίαν ἐνδείκνυται .
Εἶτα τί τὸ ἐπαγόμενον 0 ;
ἀποστρέψαντος δέ σου τὸ πρόσωπον ταραχθήσονται .
ἀντανελεῖς τὸ πνεῦμα αὐτῶν καὶ ἐκλείψουσι καὶ εἰς τὸ χοῦν αὐτῶν ἐπιστρέψουσιν .
ἐξαποστελεῖς τὸ πνεῦμά σου καὶ κτισθήσονται .
Οὐκοῦν κτίστης καὶ δημιουργὸς τὸ πνεῦμα τὸ ἅγιον 0 .
καὶ βλέπε ῥημάτων ἀκρίβειαν .
ἀντανελεῖς φησι τὸ πνεῦμα αὐτῶν καὶ ἐκλείψουσι καὶ εἰς τὸ χοῦν αὐτῶν ἐπιστρέψουσιν .
Εἰ δὲ πρὸς ταύτην ἀντιβλέψαι τολμήσωσι τὴν ἀλήθειαν οἱ αἱρετικοί , ἑτέρα μαρτυρία πάλιν αὐτοὺς ἀποστρέψει , τὴν τοῦ ἁγίου πνεύματος δημιουργικὴν δύναμιν κηρύττουσα .
τὸ γὰρ κρεῖττον πάσης δημιουργίας καὶ οὐρανοῦ καὶ γῆς καὶ θαλάσσης ἔργον τοῦ ἁγίου πνεύματος εὑρίσκεται .
τὸ γὰρ τοῦ Χριστοῦ τὸ πανάγιον καὶ προσκυνητὸν σῶμα , δι οὗ καὶ οὐρανὸς καὶ ἡ γῆ καὶ ὁ κόσμος ὅλος ἀνακαινίζεται καὶ οἰκουμένη σώζεται , ἔργον ἐστὶ τοῦ ἁγίου πνεύματος .
πῶς ἔσται μοι τοῦτο , ἐπεὶ ἄνδρα οὐ γινώσκω ;
πνεῦμα ἅγιον ἐπελεύσεται ἐπὶ σὲ καὶ δύναμις ὑψίστου ἐπισκιάσει σοι .
τινὲς ἐνόμισαν πνεῦμα μὲν ἅγιον εἰρῆσθαι αὐτὸ τὸ πνεῦμα , δύναμιν δὲ ὑψίστου τὸν υἱόν 0 1 .
δεῖ δὲ εἰδέναι ὅτι τὸ αὐτὸ ἐκάλεσε καὶ πνεῦμα ἅγιον καὶ δύναμιν ὑψίστου .
ὥσπερ γὰρ ὁ υἱὸς δύναμις ὑψίστου λέγεται  Χριστὸς γὰρ θεοῦ δύναμις  , οὕτω καὶ τὸ πνεῦμα τὸ ἅγιον δύναμις ὀνομάζεται 0 .
μείνατε εἰς Ἱερουσαλήμ , ἕως ἂν ἐνδύσησθε δύναμιν ἐξ ὕψους .
καὶ πρὸ τούτου δὲ , ἀδελφοί , Ἰωσὴφ υἱὸς Δαυίδ , μὴ φοβηθῇς παραλαβεῖν Μαρίαν τὴν γυναῖκά σου .
τὸ γὰρ ἐν αὐτῇ γενηθέν  Οὐ γεννηθὲν , ἵνα μὴ νομίσῃς κτιστὴν τὴν θείαν καὶ ἄχραντον φύσιν 0 .
ἐκ πνεύματος ἐστιν ἁγίου .
Εἰ τοίνυν τὸ σῶμα τοῦ Χριστοῦ ἔκτισε τὸ πνεῦμα τὸ ἅγιον , δεῖξον διαφορὰν δημιουργίας πρὸς δημιουργίαν .
ἀλλ ὅρα μὴ αἰσχυνθῇς , πατρὶ μὲν ἐπιγράφων τὴν γηΐνην εἰκόνα , τῷ πνεύματι δὲ τὴν οὐράνιον 0 .
Εἰ γὰρ κατὰ τὸν σὸν λόγον , ὅτε ὁ Ἀδὰμ ἐκτίσθη , κοινωνίαν οὐκ ἔσχεν εἰς δημιουργίαν τὸ πνεῦμα , εὑρεθήσεται ὁ μὲν πατὴρ καὶ υἱὸς κτίζων τὸν γήϊνον ἄνθρωπον , τὸ δὲ πνεῦμα τὸν οὐράνιον 0 .
ἐνεφύσησεν εἰς τὸ πρόσωπον αὐτοῦ , καὶ ἐγένετο ὁ ἄνθρωπος εἰς ψυχὴν ζῶσαν .
καὶ πρόσεχε ἀκριβῶς .
ὅτε ἐπλάσθη ὁ Ἀδάμ , ὅτε ἐδημιουργήθη , ὅτε τὸν οἰκεῖον ἀπέλαβε χαρακτῆρα , ἡ γυνὴ οὐδέπω ἐπέπλαστο .
ἀλλὰ τί ποιεῖ ὁ θεός ;
ὥσπερ οὐκ ἠθέλησε τὴν ψυχὴν τοῦ Ἀδὰμ παρεῖναι τῇ δημιουργίᾳ τοῦ σώματος , οὕτως οὐδένα συνεχώρησε θνητὸν ὀφθαλμὸν παρεῖναι τῇ τῆς γυναικὸς δημιουργίᾳ .
διὰ τοῦτο μέλλων πλάττειν τὴν γυναῖκα , ἐπιβάλλει ὕπνον τῷ Ἀδάμ , ἵνα μὴ παρῇ καὶ περιεργάζηται θεοῦ δημιουργίαν .
καὶ ἐπέβαλεν ἐπ αὐτὸν ἔκστασιν , τουτ έστιν ὕπνον , καὶ ὕπνωσε .
καὶ ἔλαβε μίαν τῶν πλευρῶν αὐτοῦ .
ὁ δήσας καὶ ἔλυσεν .
ἐξ ὧν ἐργάζεται , δανείζεται ·
ἐξ ὧν ποιεῖ λαμβάνει .
ἔλαβε μίαν τῶν πλευρῶν αὐτοῦ , καὶ ἐπλήρωσε σάρκα ἀντ αὐτῆς .
πόθεν ἀντεπλήρωσεν , ἀπορεῖ ὁ λόγος ·
ἡ δύναμις οὐκ ἀπορεῖ .
καὶ ᾠκοδόμησε τὴν πλευράν , ἣν ἔλαβεν , εἰς γυναῖκα .
πῶς πάλιν ᾠκοδόμησεν ;
ὀστοῦν πλευρᾶς πῶς εἰς ὀφθαλμὸν μετεποιήθη ;
πῶς εἰς χεῖρας διεπλάσθη ;
πῶς εἰς νεῦρα διετάθη ;
πῶς εἰς ἧπαρ μετεχρώσθη ;
πῶς εἰς τὴν τῶν ἐγκάτων ποικιλίαν μετεσχηματίσθη ;
πῶς ἐπάγη γλῶττα ;
πῶς ἀπετορνεύθη χείλη ;
πῶς διεγλύφησαν ῥῖνες ;
πῶς ἐπετάσθη τὰ ὦτα ;
πῶς ἤνθησαν τρίχες ;
πόθεν ἐφύησαν ὄνυχες ;
πῶς διατρέχει τὸ αἷμα ;
ἑρμήνευσον τὴν σὴν δημιουργίαν .
Εἰ δὲ μὴ ἰσχύεις εἰπεῖν , ἐπιστόμισόν σου τὴν κατὰ τοῦ μονογενοῦς συκοφαντίαν .
ἐπέβαλεν ἐπὶ τῷ Ἀδὰμ ἔκστασιν ὁ θεὸς καὶ ὕπνωσε .
καὶ λαμβάνει πλευρὰν καὶ δημιουργεῖ γυναῖκα .
καὶ βλέπε τὴν πάνσοφον σοφίαν .
ἀπὸ ἑνὸς πλάττει δύο , ἵνα ἀπὸ τῶν δύο τὸν ἕνα πάλιν ἀποτελέσῃ διὰ τῆς συμφυίας .
ἀπὸ τοῦ Ἀδὰμ ἐποίησε τὴν γυναῖκα .
ἀπὸ τοῦ ἑνὸς ἐποίησε δύο .
πάλιν ὁ αὐτὸς ἀπὸ τῶν δύο ποιεῖ τὸν ἕνα .
τὸ γὰρ ἀπὸ γυναικὸς καὶ ἀνδρὸς τικτόμενον , εἰς ἓν ἀποτελεῖ σῶμα .
τὸ ῥῆμα ἀνθρώπινον 0 ·
τὸ δὲ νόημα θεῖον 0 .
ἑρμήνευσον πῶς ᾠκοδόμηται , καὶ οὐχ εὑρήσεις πῶς ἡ πλευρὰ ᾠκοδόμηται .
πῶς τὸ μὲν ἔπλασε , τὴν δὲ ᾠκοδόμησε .
μὴ τ αὐτόν ἐστι πλάττειν ἀπὸ γῆς καὶ οἰκοδομεῖν ἀπὸ πλευρᾶς .
ἔπλασεν ὁ θεὸς τὸν Ἀδὰμ ἀπὸ γῆς .
ἐδημιούργησε τὴν Εὔαν ἀπὸ πλευρᾶς .
κατασκευάζει τὸν Κάιν καὶ τὸν Ἄβελ καὶ τοὺς λοιποὺς ἀνθρώπους ἀπὸ συναφείας .
καί εἰσιν οἱ μὲν γενητοί , ὁ δὲ πλαστός , ἡ δὲ οἰκοδομητή 0 1 2 .
τὰ ὀνόματα οὐκ ἴσα 0 .
ἐμερίσθη ἡ οὐσία ;
Οὐδαμῶς 0 .
ταῦτά μοι εὐκαίρως εἰρήσθω , ἐπειδὴ λέγουσιν οἱ αἱρετικοί , ὅτι τὸ γεννητὸν καὶ τὸ ἀγέννητον οὐχ ὅμοια , ἀλλ ὅσην ἔχει τὰ ὀνόματα διαφοράν , τοσαύτην ἔχει καὶ τὰ πράγματα τὴν διάστασιν .
δὸς οὖν διαφορὰν τοῦ Ἀδὰμ πρὸς τοὺς ἐξ αὐτοῦ .
ὁ γὰρ Ἀδὰμ καὶ γεννητός ἐστι καὶ ἀγέννητος ·
γεννητός , καθὼς ἐγένετο 0 ·
ἀγέννητος , καθὼς οὐκ ἐγεννήθη 0 .
καὶ ἐγένετο καὶ ἐπλάσθη , ἀλλ οὐκ ἐγεννήθη ·
ἡ δὲ γυνὴ οὔ τε ἐγεννήθη , οὔ τε ἐπλάσθη .
ἐπανάλαβε πάλιν τὸ ῥῆμα καὶ στῆσον τὸ νόημα .
ὁ Ἀδὰμ ἐπλάσθη , καὶ οὐκ ἐγεννήθη ·
ἡ γυνὴ ᾠκοδομήθη , καὶ οὔ τε ἀπὸ γῆς ἐπλάσθη , οὔ τε ἀπὸ κοιλίας ἐγεννήθη , ὥσπερ ὁ Κάιν 0 ·
καὶ οἱ λοιποὶ οὔ τε ἐπλάσθησαν , οὔ τε ᾠκοδομήθησαν , ἀλλ ἐγεννήθησαν .
ἐπεὶ οὖν πολλὴν ἔχει διαφορὰν ἡ ἔννοια τῶν νοημάτων  Ἄλλο γὰρ τὸ πλασθῆναι , καὶ ἄλλο τὸ οἰκοδομηθῆναι , καὶ ἄλλο τὸ γεννηθῆναι  , δεῖξόν μοι οὐσίας διαφορὰν τοῦ Ἀδὰμ πρὸς τὴν Εὔαν , καὶ τοῦ ἐξ αὐτῶν 0 1 2 .
Εἰ δὲ τέμνονται ταῖς προσηγορίαις καὶ οὐ τέμνονται τῇ οὐσίᾳ , τί θαυμαστόν 0 ;
Εἰ τὰ ὀνόματα συνεχῶς περιστρέφεις , ἐναλλάττει μὲν πρὸς τὴν ἐκφώνησιν , συμφωνεῖ δὲ πρὸς τὴν ἀλήθειαν .
πόθεν δέ σοι τὸ γεννητὸν πρὸς τὸ ἀγέννητον 0 ;
ἠρνήσω πατρὸς καὶ υἱοῦ τὴν προσηγορίαν ·
σοφώτερος ἐγένου τοῦ ἁγίου πνεύματος τῇ προσηγορίᾳ .
Οὐκ ἦν σου ἀξιοπιστότερος ὁ θεὸς ;
Οὐκ ἠδύνατο τὸ σοφὸν τοῦτο αὐτὸς πρὸ τῆς σῆς ἐπινοίας εὑρεῖν ;
Οὐκ ἠδύνατο εἰπεῖν , βαπτίζετε αὐτοὺς ἐν ὀνόματι ἀγεννήτου καὶ γεννητοῦ ;
ἀλλ ἡ μὲν πρὸς τοὺς αἱρετικοὺς μάχη καὶ ὁ ὑπὲρ εὐσεβείας ἀγὼν ἑτέρῳ καιρῷ ταμιευέσθω , εἰς δὲ τὸ προκείμενον ἐπανέλθωμεν ·
ἐπέβαλε τῷ Ἀδὰμ τὸν ὕπνον καὶ τότε τὴν πλευρὰν ἔλαβεν .
ἐπεὶ οὖν ἐκ τῆς πλευρᾶς ταύτης ἔμελλε προέρχεσθαι ἡ ἀφορμὴ τῆς παραβάσεως  Γυνὴ γὰρ εἰσήγαγε τὸν θάνατον τῷ Ἀδάμ  , ὁ σωτὴρ βουλόμενος τὴν πληγὴν θεραπεῦσαι ἀντιτίθησι πλευρὰν πλευρᾷ ·
καὶ ἐν τῷ σταυρῷ τῇ λόγχῃ παρέδωκε τὴν πλευράν , ἵνα ὅθεν ἐπήγαγε τὸ τραῦμα , ἐκεῖθεν ἀνθήσῃ ἡ σωτηρία .
ἐξῆλθεν αἷμα καὶ ὕδωρ .
νόει τὸ μυστήριον καὶ τίμησον τὸν οἰκονομήσαντα καὶ βλέπε τὸ θαυμαστόν .
ἐπειδὴ γὰρ ὁ Ἀδὰμ μετὰ τὸν ὕπνον ἀφῃρέθη τῆς πλευρᾶς  Οὐ γὰρ ἐγρηγορότος τοῦ Ἀδὰμ ἡ πλευρὰ ἀφῃρέθη .
, ὁ σωτὴρ οὐκ ἐγρηγορὼς τῷ σώματι τὴν πλευρὰν διενύγη , ἀλλὰ μετὰ τὴν κοίμησιν τοῦ σώματος ἔδωκε τὴν πλευρὰν τῷ στρατιώτῃ .
ὅτε ὁ σωτὴρ ἐπὶ τοῦ σταυροῦ τὴν ἔνθεον οἰκονομίαν ἐπλήρου , τὰ μὲν ἄλλα ὑπέμεινεν ἔτι ὢν ἐν σαρκὶ καὶ φαινόμενος , κατὰ τὴν ἀνθρωπίνην κατάστασιν .
θεοῦ γὰρ πάθος οὐχ ἅπτεται .
θεὸν πάθος οὐχ ὑβρίζει .
θεὸν πάθος οὐ μειοῖ , εἰ μήπω καὶ τῶν ἡμετέρων ψυχῶν ἐστι κατώτερος .
μὴ φοβήθητε ἀπὸ τῶν ἀποκτεινόντων τὸ σῶμα , τὴν δὲ ψυχὴν μὴ δυναμένων ἀποκτεῖναι , πῶς αὐτὸς τῶν παθῶν μετέσχε τοῦ σώματος ;
ψυχὴ οὐκ ἀποθνήσκει καὶ ὁ κτίσας τὰς ψυχὰς ἀποθνήσκει ;
πάντα οὖν ὑπομείνας κατὰ τὴν ἀνθρωπίνην οἰκονομίαν , ἐπὶ τέλει τῆς οἰκονομίας , ἵνα δείξῃ τῆς οἰκονομίας τὴν αὐθεντίαν καὶ τὴν ἐξουσίαν αὐθεντοῦσαν , καὶ οὐχ ὑποκύπτουσαν νόμοις φύσεως , Τετέλεσται .
πάτερ , εἰς χεῖράς σου παρατίθημι τὸ πνεῦμά μου .
φωνῇ τὴν φύσιν διέλυσε , λόγῳ τὴν πῆξιν ἐφήρμοσε .
ἐξουσίαν ἔχω θεῖναι τὴν ψυχήν μου καὶ ἐξουσίαν ἔχω λαβεῖν αὐτήν .
ὅτε οὖν παρέδωκε τὸ πνεῦμα κατὰ τὸ ἀνθρώπινον σχῆμα , νεκρωθέντος αὐτοῦ , μᾶλλον δὲ νεκρώσαντος τὸν θάνατον διὰ τῆς νεκρώσεως , οἱ στρατιῶται ἀπιστήσαντες διὰ τὸ ταχὺ τῆς ἀπαλλαγῆς καὶ νοήσαντες ὅτι ὑπερβαίνει φύσιν ἀνθρώπου τὸ ψιλῷ ῥήματι τὴν ψυχὴν παραδοῦναι , προσῆλθον πειράζοντες εἰ ζῇ .
καὶ εὗρον νεκρὸν μὲν ἀληθῶς τῷ σώματι , ζῶντα δὲ τῇ ἐνεργείᾳ .
καὶ ὃν ἀπέκτειναν ὡς ἄνθρωπον , μετὰ τὸν σταυρὸν ὡμολόγουν υἱὸν τοῦ θεοῦ .
ὅτε γὰρ ὁ στρατιώτης λόγχῃ τὴν πλευρὰν αὐτοῦ ἤνοιξεν , ἐξῆλθεν αἷμα καὶ ὕδωρ , ὅ ἐστι νεκροῦ ἀλλότριον .
Οὐδέποτε γὰρ ἀπὸ νεκροῦ αἷμα πηγάζει , ὅτε δὲ ἐπήγασε τὸ αἷμα τὸ μυστικόν , τότε ἡ πλευρὰ πηγὴν ἤνοιξε σωτηρίας διὰ τὴν πλευρὰν τὴν ἀνοίξασαν τὴν παρανομίαν .
ἀληθῶς θεοῦ υἱὸς ἦν οὗτος .
ζῶντα ἠρνήσω καὶ ἀποθανόντα κηρύττεις ;
ἀκριβῶς οὖν πρόσεχε τοῖς λεγομένοις ·
ὥσπερ τῷ Ἀδὰμ ὕπνον ἐνέβαλεν ὁ θεὸς καὶ τότε τὴν πλευρὰν ἀπέσπασεν , οὕτω τοῦ σωτῆρος τὴν κοινὴν κοίμησιν ὑποστάντος κατὰ τὸ σῶμα , τότε ἡ πλευρὰ ἐνύγη .
καὶ γὰρ τότε μετὰ τὸν ὕπνον καὶ νῦν μετὰ τὴν κοίμησιν οἱ στρατιῶται αἷμα ἰδόντες υἱὸν θεοῦ ἐκήρυξαν .
Οἱ δὲ αἱρετικοὶ καὶ θαῦμα βλέποντες , κτίσμα λέγουσι .
διὰ τί δέ , ἀδελφοί , τῇ λόγχῃ ὑπήντησεν ἡ πλευρά ;
ἔδει ἐν τῷ σχήματι τοῦ σταυροῦ πάντα λυθῆναι τὰ κατὰ τοῦ Ἀδάμ .
ἐπειδὴ γὰρ ἐκβαλὼν ὁ θεὸς τὸν Ἀδὰμ ἀπὸ τοῦ παραδείσου τὴν φλογίνην ῥομφαίαν τὴν κωλύουσαν αὐτὸν περιέθηκεν εἰσέρχεσθαι εἰς τὸν παράδεισον , ἡ δὲ ῥομφαία ἦν στρεφομένη .
πᾶν δὲ τὸ στρεφόμενον ἕως ἂν συγκρούσῃ τινὶ τῶν ἀντιπιπτόντων οὐχ ἵσταται .
ἴστε δὲ ἀπὸ τῆς πείρας , ἀδελφοί , τὸ λεγόμενον , ὅτι πᾶν τὸ στρεφόμενον , ἐὰν μή τινι συγκρούσῃ , οὐχ ἵσταται τοῦ οἰκείου δρόμου .
ἐπεὶ οὖν οὐδεὶς ἠδύνατο ἀντιστῆναι τῇ πυρίνῃ ῥομφαίᾳ , ἐν τῇ οἰκονομίᾳ τοῦ σταυροῦ τῷ σχήματι τῆς ῥομφαίας ἀντέθηκε τὴν πλευράν , ἵνα διὰ τῆς αἰ σθητῆς λόγχης ἡ νοητὴ ῥομφαία συγκρούσασα τῇ πλευρᾷ , παύσηται λοιπὸν τῆς ἀπειλῆς καὶ μηκέτι τοῖς ἀνθρώποις τὴν εἴσοδον ἀποκλείσῃ τοῦ παραδείσου .
ἐδέξατο τοίνυν ὁ κύριος τὴν ῥομφαίαν διὰ τῆς πλευρᾶς καὶ εὐθέως ἠνοίγη ἡ θύρα τοῦ παραδείσου .
ἐπήγασεν ἀπὸ πλευρᾶς ἡ θεραπεία τῷ πληγέντι διὰ πλευρᾶς .
ἐξήγαγεν αὐτὸν τὰ πρῶτα τοῦ παραδείσου καὶ ἐπὶ τέλει τὸν αὐτὸν εἰσήγαγεν εἰς τὴν βασιλείαν .
ἐπαίδευσεν , ἀλλ ἠλέησεν ·
ἐξέβαλεν ἀλλ οὐκ ἠφάνισεν ·
ἀπέστρεψεν , ἀλλ οὐκ ἐξέωσεν .
ἀλλ  οἶδα ὅτι καιρὸς τῇ λειτουργίᾳ παραχωρεῖν 0 .
πάντα γὰρ δυνατὰ τῷ θεῷ , ὥστε καὶ ἡμῖν ἐμβαλεῖν τῶν λειπομένων τὴν ἔννοιαν καὶ τοῖς ἀκροαταῖς ἐκ μέρους παριστᾶν παντὸς λόγου τὴν δύναμιν 0 .
δίδου γὰρ σοφῷ ἀφορμὴν καὶ σοφώτερος ἔσται .
Εὐχαριστήσωμεν οὖν τῷ θεῷ , ὅτι παράδεισον ἕνα ἀπωλέσαμεν καὶ μυρίους παραδείσους ἀνὰ πᾶσαν τὴν οἰκουμένην ἐφύτευσεν .
Εὐχαριστήσωμεν τῷ θεῷ , ὅτι παράδεισον διὰ τὴν παράβασιν ἀπολέσαντες , εἰς βασιλείαν οὐρανῶν ἐκλήθημεν ·
διὰ τῆς χάριτος τοῦ κυρίου ἡμῶν Ἰησοῦ Χριστοῦ 0 ·
ᾧ ἡ δόξα εἰς τοὺς αἰῶνας τῶν αἰώνων 0 .
χθὲς ἡμῖν ὁ λόγος πρός τε τὴν αἱρετικὴν πάλην καὶ πρὸς τοὺς ὑπὲρ τῆς δόξης τοῦ μονογενοῦς ἀγῶνας ἑαυτὸν ἐπιδέδωκεν , οὐχ ἵνα τὰ κεκρυμμένα γνωρίσῃ , ἀλλ ἵνα τὴν χάριν εὐγνωμόνως ὁμολογήσῃ .
Οὐ γὰρ ἐξ ὧν φθεγγόμεθα Χριστὸς μεγαλύνεται , ἀλλ ἐξ ὧν ἐμεγαλύνθημεν , εὐγνωμόνως τὴν εὐεργεσίαν κηρύττομεν Καὶ γὰρ ἂν εἴη τῶν ἀτοπωτάτων , ἔργοις εὐπαθοῦντας , ἀφωνίᾳ τὴν εὐεργεσίαν ἀμείψασθαι καὶ μάλιστα Πᾶσα ἡ γῆ προσκυνησάτωσάν σοι καὶ ψαλάτωσάν σοι .
ὑμνοῦμεν τὸν θεὸν οὐ τιμὴν αὐτῷ περιτιθέντες , ἀλλὰ τιμὴν ἑαυτοῖς περιποιούμενοι .
δοξάζομεν τὸν θεὸν οὐκ ἐκείνῳ δόξαν χαριζόμενοι , ἀλλ ἑαυτοὺς τὴν ἀθάνατον δόξαν ἐνδύοντες .
τοὺς γὰρ δοξάζοντάς με , φησί , δοξάσω καὶ οἱ ἐξουθενοῦντές με ἐξουδενωθήσονται ·
ἐδίδαξεν ὁ λόγος δι ὧν ἠγωνίσατο κατὰ δύναμιν , ὅτι τοὺς ὅρους τῆς δόξης τοῦ θεοῦ ὑπερβαίνειν οὐκ ἔξεστιν .
οὐκ ἀνθρώποις τοῖς ἐπὶ γῆς , οὐκ ἀγγέλοις τοῖς ἐν οὐρανοῖς , οὐκ ἀρχαγγέλοις , οὐκ ἀρχαῖς , οὐ τοῖς χερουβίμ , οὐ τοῖς σεραφίμ 0 1 2 .
καὶ μέμνησθε , εὖ οἶδ ὅτι οἱ φιλομαθεῖς τῶν ἀκροατῶν , ὅπως ἡμῖν ὁ περὶ τούτων διηνύσθη λόγος 0 .
ἀλλ ἐπειδὴ σήμερον , ἀδελφοί , αὐτός τε ὁ βασιλεὺς τῆς δόξης τὸν ἑαυτοῦ σταυρὸν προανεφώνησε , καὶ ὁ ἀπόστολος τῇ βασιλικῇ φωνῇ τοῦ σωτῆρος ἀκολουθήσας , τὸν περὶ τοῦ σταυροῦ λόγον ἐφιλοσόφησεν .
ἰδοὺ ἀναβαίνομεν εἰς Ἱεροσόλυμα καὶ ὁ υἱὸς τοῦ ἀνθρώπου παραδίδοται εἰς χεῖρας ἐχθρῶν .
τίς ὑμᾶς ἐβάσκανεν , οἷς κατ ὀφθαλμοὺς Ἰησοῦς Χριστὸς προεγράφη ἐν ὑμῖν ἐσταυρωμένος ;
ἐπεὶ οὖν καὶ ἡ βασιλικὴ τοῦ κυρίου φωνὴ καὶ ἡ τοῦ πιστοῦ θεράποντος διδασκαλία τοῖς βασιλικοῖς ἴχνεσιν ἠκολούθησεν , ἀναγκαῖον οἶμαι τὴν σωτήριον καὶ ἡμᾶς κατὰ δύναμιν περὶ τοῦ κυριακοῦ σταυροῦ τὰ εἰκότα φθέγξασθαι , οὐχ ἵνα τῆς ἀξίας ἐφικώμεθα , ἀλλ ἵνα τὴν κατὰ δύναμιν ὀφειλὴν ἀποτίσωμεν 0 .
ἰδοὺ ἀναβαίνομεν εἰς Ἱεροσόλυμα καὶ ὁ υἱὸς τοῦ ἀνθρώπου παραδίδοται .
προαγορεύει τὸ πάθος ὁ νικητὴς τοῦ θανάτου .
προαναφωνεῖ τὸν σταυρὸν ὁ σταυρῷ τὸν θάνατον διαλύων .
προαναφωνεῖ τὴν πάλην , ἵνα κηρύξῃ τὴν νίκην .
ἐνταῦθα πάλιν σαυτὸν ἔνθες εἰς κατανόησιν τῆς δεσποτικῆς φωνῆς .
ὅρα μεθ ὅσης αὐθεντίας φησίν ·
ἰδοὺ ἀναβαίνομεν εἰς Ἱεροσόλυμα καὶ ὁ υἱὸς τοῦ ἀνθρώπου παραδίδοται εἰς τὸ σταυρωθῆναι .
ὁ ταῦτα προαναφωνῶν , ἐν αὐτῷ γενόμενος τῷ ἀγῶνι μεταβάλλει τὴν ἀξίαν τῆς αὐθεντίας καὶ ἀρνεῖται τὸ ἀξίωμα τῆς θεότητος αὐτοῦ λέγων ·
πάτερ , εἰ δυνατόν , παρελθέτω ἀπ ἐμοῦ τὸ ποτήριον 0 .
Οὐχ ὁρᾷς τὴν διαφωνίαν ;
ἐννόει τὴν οἰκονομίαν .
ἀλλ εἰς τὸ προκείμενον ἐπανέλθωμεν .
λέγει τοῖς μαθηταῖς ·
ὅρα πῶς ἠσφαλισμένῃ κέχρηται τῇ φωνῇ .
ὅπου πάθος κηρύττει , τὴν ἀνθρωπίνην ἐνδείκνυται φύσιν .
ὁ υἱὸς τοῦ ἀνθρώπου παραδίδοται .
πάσχει γὰρ τὸ φαινόμενον σῶμα , ζωοποιεῖ δὲ τὸ νοούμενον τῆς θεότητος ἀξίωμα .
καὶ λύεται μέν , ἀδελφοί , θανάτῳ τὸ σχῆμα τοῦ σώματος .
ἐγείρει δὲ τὸ λυόμενον ἡ τοῦ ἐνοικοῦντος δύναμις .
Αὐτὸς ἦν ὁ λυόμενος κατὰ τὸ σῶμα , αὐτὸς ἐγείρων τὸ λυόμενον κατὰ τὸ πνεῦμα .
λύσατε γάρ φησι τὸν ναὸν τοῦτον καὶ ἐν τρισὶν ἡμέραις ἐγερῶ αὐτόν .
ἰδοὺ ἀναβαίνομεν εἰς Ἱεροσόλυμα .
χριστῷ ἀκολουθοῦντας οὐκ ἔστιν οὐδαμοῦ κατελθεῖν , ἀλλ ἀνιέναι διὰ παντός .
ἄλλως τε καὶ αἰσθητῶς ἡ ὁδὸς ἀπὸ Ἱεριχὼ εἰς Ἱεροσόλυμα ἄνοδον εἶχε , καὶ νοητῶς τὸ πάθος ἐπὶ τὴν ἄνοδον τῆς ἀναστάσεως ἔφερεν .
ἀδὰμ γὰρ τὸν εἰς ᾅδου πεσόντα εἰς οὐρανὸν ἀνεκαλεῖτο , καὶ τὴν χαμαὶ κειμένην εἰκόνα εἰς ὕψος ἀνήγαγεν .
ἀναβαίνομεν εἰς Ἱεροσόλυμα .
ὅπου θεός , ἐκεῖ ἀρετῆς ἀνάβασις 0 1 ·
ὅπου κακία , ἐκεῖ παρανομίας κατάβασις 0 .
διὰ τοῦτο περὶ μὲν τῶν κατ ἀρετὴν πολιτευομένων Μακάριοι πάντες οἱ κατοικοῦντες ἐν τῷ οἴκῳ σου 0 ·
εἰς τοὺς αἰῶνας τῶν αἰώνων αἰνέσουσί σε .
μακάριος ἀνήρ , οὗ ἐστιν ἀντίληψις αὐτῷ παρὰ σοῦ 0 ·
αἱ ἀναβάσεις σου ἐν τῇ καρδίᾳ αὐτοῦ 0 .
Αἱ ἀναβάσεις σου , τουτ έστιν , οἱ εὐσεβεῖς καὶ ἀνηγμένοι λογισμοί , οἳ εἰς ὕψος ἀνάγοντες τοὺς καλῶς περὶ θεοῦ διανοουμένους 0 .
ἔστιν οὖν ὁδὸς σωφροσύνης εἰς ὕψος ἀνάγουσα , ὁδὸς δικαιοσύνης εἰς ὕψος φέρουσα ·
καὶ πᾶσα , ὡς εἰπεῖν , ὁδὸς εὐσεβείας εἰς τὸ ὕψος ἐκεῖνο χειραγωγεῖ τὸν φιλόθεον , περὶ οὗ ἔλεγον οἱ ἀπὸ ἐθνῶν ·
δεῦτε , πορευθῶμεν εἰς τὸ ὄρος τοῦ κυρίου καὶ εἰς τὸν οἶκον τοῦ θεοῦ Ἰακώβ .
ὅπου μὲν εὐσεβείας λόγος , ἐκεῖ καὶ ἄνοδος 0 1 ·
ὅπου δὲ κακία , κατάβασις ὁμολογουμένη 0 1 2 .
ῥῦσαί με ἀπὸ τῶν καταβαινόντων εἰς λάκκον ·
ὁ ὑψῶν με ἐκ τῶν πυλῶν τοῦ θανάτου 0 .
ὥστε οὐ δὲ τὸ ἀναβαίνομεν περιττόν 0 .
ἰδοὺ ἀναβαίνομεν .
καίτοι μόνος αὐτὸς ἐπὶ τὸ πάθος ἔρχεται .
διὰ τί οὖν κοινῶς ἀναβαίνομεν ;
ὅτι τὸ μὲν πάθος ἐμόν , κοινὴ δὲ πάντων ἀνθρώπων ἡ σωτηρία 0 1 .
τῷ Χριστῷ συνεσταύρωμαι .
ζῶ δέ , οὐκέτι ἐγώ , ζῇ δὲ ἐν ἐμοὶ Χριστός .
ἄλλως τε , βουληθεὶς ἐνδείξασθαι καὶ τὸν καρπὸν τοῦ σταυροῦ , ἐπήγαγεν εὐθέως διὰ τῶν ἐφεξῆς ·
χριστὸς ἡμᾶς ἐξηγόρασεν ἐκ τῆς κατάρας τοῦ νόμου , γενόμενος ὑπὲρ ἡμῶν κατάρα .
ἐπικατάρατος πᾶς ὁ κρεμάμενος ἐπὶ ξύλου 0 .
ἐνταῦθά μοι πρόσεχε ἀκριβῶς τὸν νοῦν , μή σε διαφύγῃ τῆς ἀληθείας τὸ θήραμα .
ἀντιλέξουσι γὰρ εὐθέως Ἰουδαῖοι , Οἱ ἐχθροὶ τοῦ σταυροῦ τοῦ Χριστοῦ , ὧν τὸ τέλος ἀπώλεια , καὶ ἐροῦσιν ἐσθ ὅτε πρὸς τοὺς ἀκεραίους 0 ·
Εἰ ἐπικατάρατος ὁ κρεμάμενος , πῶς ἀπὸ τοῦ ἐπικαταράτου εὐλογίαν σοι δοθήσεσθαι προσδοκᾷς 0 ;
πῶς δὲ ἀπὸ τοῦ θανάτῳ ὑποπεσόντος ζωὴν ἀναμένεις ;
Εἰ τοίνυν γέγραπται καὶ μεμαρτύρηται , πῶς ἀπὸ τοῦ ἐπικαταράτου εὐλογία δίδοται τοῖς τὸν σταυρὸν περιέπουσι ;
ταῦτα ἀεὶ καὶ προτείνει καὶ λέγει Ἰουδαῖος , ὁ ἐχθρὸς τοῦ σταυροῦ τοῦ Χριστοῦ .
Οὐκοῦν ἐὰν εἴπῃ πρὸς σέ 0 ·
πῶς ὁ ἐπικατάρατος εὐλογίαν δίδωσιν ;
εἰπὲ αὐτῷ ·
πῶς ἐν τῇ ἐρήμῳ οἱ ὄφεις ἔδακνόν σου τοὺς προγόνους , εἰκόνα δὲ ὄφεως χαλκῆν ποιήσας Μωϋσῆς ἀνεσταύρωσε καὶ εἶπε ·
πᾶς ὁ δηχθεὶς ὑπὸ τοῦ ὄφεως προσεχέτω τῷ ὄφει καὶ σωθήσεται ;
καὶ τί , φησί , τοῦτο πρὸς τὸ προκείμενον 0 ;
ἀλλὰ καὶ σφόδρα οἰκειότατον 0 .
ἢ οὐκ ἤκουσας τοῦ θεοῦ λέγοντος ·
ἐπικατάρατος σὺ ἀπὸ πάντων τῶν θηρίων τῆς γῆς 0 ;
πῶς οὖν ἡ εἰκὼν τοῦ ἐπικαταράτου ζωὴν ἤνεγκε τοῖς ὑμετέροις προγόνοις ;
ἀναλαμβάνω τὸ ῥῆμα , ἵνα στήσω τὸ νόημα .
Εἰ ἄπορόν σοι νομίζεται τοῦ ἐπικαταράτου εὐλογίαν πηγάσαι  Ἐπικατάρατος γὰρ πᾶς ὁ κρεμάμενος ἐπὶ ξύλου 0 .
πῶς ἡ εἰκὼν τοῦ ὄφεως τοῦ ἐπικαταράτου , ὃς ἤκουσεν 0 ·
ἐπικατάρατος σὺ ἀπὸ πάντων τῶν θηρίων , ἤνεγκε τῷ λαῷ ἐν συμφορᾷ κειμένῳ τὴν σωτηρίαν ;